
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 363 

29 Μαΐου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 3,450 
στρεμ. (0,200 στρ. + 3,250 στρ.) στη θέση «Γκιά- 
μινι» της περιφέρειας Κοινότητας Άγναντης του 
Νομού Φθιώτιδας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Αμαρουσίου (ν. Αττικής) . 2 

ΑΠΟΦΑΣΕΙΣ 


Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 



ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 1236 Ο) 

Κήρυξη ως αναδασωτέας έκτασης εμβαδού 3,450 στρεμ. 
(0,200 στρ. + 3,250 στρ.) στη θέση «Γκιάμινι» της περι¬ 
φέρειας Κοινότητας Αγναντης του Νομού Φθιώτι¬ 
δας. 

Ο ΠΕΡΙΦ/ΚΟΣ Δ/ΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 
α. 160417/1180/8.7.80. 

β. 182447/3049/24.9.80. 


5. Τις διατάξεις του άρθρου 29 του Ν. 2081/1992. 

6. Την αριθ. 808/2.5.95 πρόταση του Δασαρχείου Ατα¬ 
λάντης απά την οποία προκύπτει ότι η έκταση που αναφέ- 
ρεται στο θέμα είχε κατά το χράνο της αποψιλώσεώς της 
που έγινε από παράνομη εκχέρσωση τον Οκτώβριο 1993 
από τον Νικόλαο Καραμήτρο του Κων/νου, κατοίκου 
Άγναντης δασικό χαρακτήρα, κατά την έννοια του άρθρου 
3 παρ. 2 Ν. 998/79 και ως εκ τούτου επιβάλλεται η κήρυξή 
της ως αναδασωτέας, αποφασίζουμε: 

Κηρύσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση τον 
Οκτώβριο 1993 την δημόσια δασική έκταση εμβαδού 
τριών στρεμμάτων και τετρακοσίων πενήντα τετρ. μέτρων 
(ή 3.450 στρ.) που βρίσκεται στη θέση «Γκιάμινι» περιφέ¬ 
ρειας κοινότητας Άγναντης του Νομού Φθιώτιδας και 
προσδιορίζεται από τα στοιχεία Α,Β,Γ, Δ,Α (0,200 στρ.) 
και Π: Ε Ζ Η θ I, Κ, Λ, Μ, Ε (3,250 στρ.). Σύνολο 3,450 
στρεμ. όπως φαίνονται στο συνημμένο διάγραμμα, το 
οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Τμήμα I: ΑΒΓΔΑ: 0,200 στρ. 

Ανατολικά: Εκτάσεις κατεχόμενες απά Ν. Καραμή¬ 
τρο. 

Δυτικά: Ομοίως. 

Βάρεια: Δημόσιες δασικές εκτάσεις. 

Νότια: Εκτάσεις κατεχόμενες από Ν. Καραμήτρο. 

Τμήμα II: ΕΖΗΘΙΚΛΜΕ: 3,250 στρ. 

Εκτάσεις κατεχόμενες από Ν. Καραμήτρο και χέρσα 
έκταση (ΚΛ). 

Λωρίδα δημόσιας Δασικής έκτασης και πέραν αυτής 
δρόμος. 

Δημόσια δασική έκταση. 

Λωρίδα δημόσιας δασικής έκτασης και πέραν αυτής 
δρόμος. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (αρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Ιουνίου 1995 

Ο Περιφ/κός Δ/ντής 
ΓΕΩΡΓΙΟΣ ΜΠΡΕΓΙΑΝΝΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου του 
δήμου Αμαρουσίου (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίων πόλεων κλπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» όπως αυτό προ¬ 
στέθηκε με το άρθρο 27 του Ν. 2081/1992 (Α' 154). 

4. Τις 380/21.7.1993 και 64/10.2.1994 γνωμοδοτή¬ 
σεις του δημοτικού συμβουλίου Αμαρουσίου (Ν. Αττι¬ 
κής). 

5. Τις 145/συν. 19/15.4.1993 και 331/συν. 40/ 
31.8.1994 γνωμοδοτήσεις του Κεντρικού Συμβουλίου 
Χωροτξίας, Οικισμού και Περιβάλλοντος. 

6. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

7. Την 143/1995 γνωμοδότηση του Συμβουλίου της 
Επικράτειας με πρόταση του Υπουργού Περιβάλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Αμαρουσίου (Ν. Αττικής) επί του 
βασικού οδικού δικτύου και ειδικότερα στα Ο.Τ. 464,465 
και 940 με τη μετατόπιση οικοδομικών και ρυμοτομικών 
γραμμών όπως φαίνεται στα σχετικά δύο πρωτότυπα δια¬ 
γράμματα σε κλίμακα 1:500 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 57485/1995 πράξη του και που αντίτυπά τους σε φω¬ 
τοσμίκρυνση δημοσιεύονται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στο κατά το άρθρο 1 τροποποιούμενα Ο.Τ. 
τροποποιείται το προβλεπόμενο από το εγκεκριμένο σχέ¬ 
διο προκήπιο με τη μετατόπιση αυτού, του πλάτους του 
παραμένοντος τέσσερα (4) μέτρα. 

. Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριβ. 61264 (3) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου Αθηνών και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόιμη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 
«ΓΟΚ» και άλλες διατάξεις» (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/92 (Α' 
154). 

3. Την 651/23/5.1.1995 απόφαση του Υπουργού και 
της Υφυπουργού Περιβάλλοντος, Χωροταξίας και Δημο¬ 
σίων Έργων «Μεταβίβαση αρμοδιοτήτων του Υπουργού 
και της Υφυπουργού Περιβάλλοντος, Χωροταξίας και Δη¬ 
μοσίων Έργων στον Γενικό Γραμματέα, στους Γενικούς 
Διευθυντές και στους Προϊσταμένους Δ/νσεων και Τμη¬ 
μάτων του Υπουργείου Περιβάλλοντος, Χωροταξίας και 
Δημοσίων Έργων» (Β' 11). 

4. Τις διατάξεις της παρ. Β του άρ,θρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 5.10.1994 αιτιολογική έκθεση της Διεύθυν¬ 
σης Πολεοδομικοϋ Σχεδιασμού - Τμήμα Παραδοσιακών 
Οικισμών. 

6. Το 128982/29.12.1994 έγγραφο του Δήμου Αθη¬ 
ναίων. 

7. Το γεγονός ότι παρήλθε άπρακτη η προθεσμία χωρίς 
να περιέλθουν στη Δ/νση Πολεοδομικού Σχεδιασμού 
αντιρρήσεις των ενδιαφερομένων, σύμφωνα με τις διατά¬ 
ξεις της παρ. 2 του άρθρου 4 του Ν. 1577/1985 (Α' 210), 
όπως τροποποιήθηκε με την παρ. 2 του άρθρου 1 του Ν. 
1772/1989. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται διατηρητέο το κτίριο που βρίσκεται 
εντός του ρυμοτομικού σχεδίου Αθηνών (Ν. Αττικής) και 
ειδικότερα επί της οδού Ιθάκης 97, φερόμενο ως ιδιοκτη¬ 


σία Χυτήρογλου Ευδόκιμου, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 61264/1995 πράξη 
του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Χαρακτηρίζεται ως διατηρητέο το αρχικό κτίριο και οι 
εναρμονιζόμενες μ’ αυτό μεταγενέστερες προσθήκες, όχι 
όμως και τα πόσης φύσεως προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο, πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφόσον δεν αλλοιώνεται ο γενικός αρχι¬ 
τεκτονικός χαρακτήρας του κτιρίου και δεν θίγονται τα 
διατηρητέα στοιχεία του. 

5. Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) για ειδική ρύθμιση 
σύμφωνα με τις διατάξεις της παρ. 2 του άρθρου 4 του Ν. 
1577/1985 (Περί ΓΟΚ) εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 2 ΜαΤου 1995 

Με εντολή Υπουργού 

Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

